হেবা সাদিয়া
হেবা সাদিয়া (আরবি: هبه سعدية, প্রতিবর্ণীকৃত: Hība Saʿadiyya) (হিবা সাদিয়া নামেও পরিচিত) একজন ফিলিস্তিনি নারী ফুটবল রেফারি ও শারিরীক শিক্ষার প্রশিক্ষক। দামেস্কের শরণার্থী শিবিরে জন্মগ্রহণকারী হেবা একই শহরের বিশ্ববিদ্যালয়ের প্রাক্তন শিক্ষার্থী। কর্মজীবনে তিনি ২০১৬ সালে আন্তর্জাতিক ফুটবল ম্যাচ পরিচালনা শুরু করেন। তিনি নারীদের এএফসি এশিয়ান কাপ এবং ২০২০ গ্রীষ্মকালীন অলিম্পিক ও ২০২৩ ফিফা মহিলা বিশ্বকাপ ম্যাচ পরিচালনায় প্রধান রেফারি অথবা সহকারী রেফারি হয়েছেন। তিনি ফিফার যেকোন বিশ্বকাপ প্রতিযোগিতার চূড়ান্তপর্বে ফিলিস্তিনের প্রতিনিধিত্ব করা প্রথম রেফারি।